A pesar da lexítima preocupación pola sida e a gripe aviaria
--da que máis tarde nos falará o brillante Dr. Brilliant--
quérolles falar doutra pandemia:
as enfermidades cardiovasculares, a diabetes e a hipertensión,
todas as cales se poden previr
polo menos no 95% dos casos
só cambiando a dieta e o estilo de vida.
Estamos vivindo unha 'globalización das doenzas',
porque a xente está comezando a comer, vivir e morrer coma os americanos,
Por exemplo, nunha soa xeración,
Asia pasou das taxas máis baixas do mundo
en enfermidades do corazón, obesidade e diabetes
ás máis altas.
E en África, as enfermidades cardiovasculares
igualan as mortes por VIH e SIDA en moitos países.
Así pois, temos unha decisiva xanela de oportunidade
para facer un cambio importante
que pode afectar a vida de millóns de persoas
e practicar a medicina preventiva a escala global.
As enfermidades cardiovasculares seguen matando máis xente
--tanto nos Estados Unidos como no resto do mundo--
que todas as outras xuntas,
a pesar de que case sempre se poden previr.
E non só podemos previlas, senón tamén revertelas.
Nos últimos case 29 anos,
puidemos demostralo cun simple cambio
de dieta e estilo de vida, usando estas ferramentas
sofisticadas, tecnolóxicas e custosas
para demostrar o poderosas que poden accións simples e baratas.
Isto é unha arteriografía cuantitativa,
antes e despois dun ano,
e tomografías PET do corazón.
Amosámolo hai uns meses, cando publicamos
o primeiro estudo que demostra que se pode deter
ou reverter o avance do cancro de próstata
con cambios na dieta e no estilo de vida;
e unha regresión do 70% ou unha inhibición
no crecemento do tumor,
comparado con só un 9% no grupo de control.
Na resonancia magnética e na espectroscopia de RM amósase
que a actividade do tumor de próstata - en vermello-
diminuíu despois dun ano, como poden ver.
Agora ben, hai unha epidemia de obesidade: os dous terzos dos adultos
e o 15% de nenos. O que en realidade me preocupa
é que a diabetes creceu nun 70% nos últimos 10 anos,
e esta pode ser a primeira xeración
en que os fillos vivan menos ca os pais.
Isto é lamentable e pódese previr.
Estes non son resultados electorais,
son persoas: o número de persoas obesas por estado
comezando en 1985, 86, 87 --son do web dos CDC--
88, 89, 90, 91 --aparece unha nova categoría--
92, 93, 94, 95, 96,
97, 98, 99, 2000, 2001, e empeora.
Estamos involucionando.
(Risos)
Que podemos facer con isto?
Ben, descubrimos que a dieta asiática pode reverter
o cancro e as enfermidades cardíacas.
Pero como en Asia están comezando a comer coma nós
están enfermando coma nós.
Pero eu traballei con multinacionais alimentarias.
E poden facer que comer alimentos máis sans
pareza divertido, sexy, moderno, crocante e cómodo.
Presido os comités consultivos
de McDonald's, Pepsico, Conagra e Safeway,
e axiña o de Del Monte, e todos cren
que é un bo negocio.
As ensaladas de McDonald's
saen dese labor --van ter ensalada asiática.
En Pepsi, dous terzos do aumento de ingresos
vén dos seus mellores alimentos.
Se podemos facer isto, entón conseguiremos
liberar recursos para comprar medicamentos que de verdade
necesitamos: para tratar a SIDA e o VIH e para previr a gripe aviaria.
Moitas grazas